Anders Danielsen Lie

Anders Danielsen Lie (født 1. januar 1979) er en norsk filmskuespiller, lege og musiker.


== Bakgrunn og virke ==
Han er kjent for sine hovedroller i filmene Oslo, 31. august fra 2011, Reprise fra 2006 og Herman fra 1990. Han har medvirket i en rekke internasjonale filmproduksjoner og har spilt flere roller på engelsk og fransk. 
Sammen med Maria Øverås skrev han fagboken Sex og sånt som de vant Kultur- og kirkedepartementets fagbokpris 2007 for. Boka var også nominert til Brageprisen 2007 i kategorien Åpen klasse (Sakprosa for barn). 
For Oslo, 31. august fikk han blant annet skuespillerprisen ved Premiers Plans Film Festival 2012 og Kanonprisen 2011 for beste mannlige hovedrolle. 
I 2011 utga han musikkalbumet This is autism., basert på kassettopptak fra oppveksten. 
I 2018 spilte han Anders Behring Breivik i Paul Greengrass' film om terrorangrepene i 2011 basert på Åsne Seierstads dokumentarbok En av oss.I 2021 spiller han sentrale roller i Verdens verste menneske av Joachim Trier og Bergman Island av den franske regissøren Mia Hansen-Løve. Begge filmene deltok i hovedkonkurransen ved Filmfestivalen i Cannes 2021. For Verdens verste menneske vant han prisen for beste mannlige birolle utdelt av National Society of Film Critics i 2022 og Amandaprisen 2022 i samme klasse.Danielsen Lie jobber til daglig som allmennpraktiserende lege i Oslo. Han jobbet som assisterende bydelsoverlege i Nordre Aker under koronaviruspandemien 2020-2022.   


== Familie ==
Han var barnebarn av krigskorsmottakeren Per E. Danielsen, er sønn av skuespillerinnen Tone Danielsen og gift med modellen Iselin Steiro. 


== Filmografi ==
2021: Verdens verste menneske – Aksel Willman
2020: Den største forbrytelsen – Knut Rød
2018: 22 July – Anders Behring Breivik
2017: La nuit a dévoré le monde – Sam
2017: Rodin – Rainer Maria Rilke
2016: Approaching the Unknown – Greenstreet
2016: Personal Shopper – Erwin
2015: Ce sentiment de l'été – Lawrence
2014: Fidelio, l'odyssée d'Alice – Felix
2011: Oslo, 31. august – Anders
2010: Tomme Tønner – Nico
2009: Skjult – Peter
2006: Reprise – Philip
1990: Herman – Herman


=== TV-serier ===
2016: Nobel – Jon Petter Hals
2016: Mammon – Johannes Ritter Hansen
2010: Koselig med peis – Terje


== Priser og nominasjoner ==
2022:Vant klassen beste mannlige birolle under Amandaprisen 2022 for Verdens verste menneske
2022: Vant klassen beste mannlige birolle under National Society of Film Critics 2022 for Verdens verste menneske
2017: Nominert til beste mannlige skuespiller under Gullruten 2017 for Nobel – fred for enhver pris
2012: Vant klassen mannlige hovedrolle under Kanonprisen 2011 for Oslo, 31. august
2012: Nominert til beste mannlige skuespiller under Amandaprisen 2012 for rollen som Anders i Oslo, 31. august
2012: Vant Honorable mention for beste mannlige skuespiller under RiverRun International Film Festival (USA) for rollen som Anders i Oslo, 31. august
2007: Vant Fagbokprisen under Kulturdepartementets priser for barne- og ungdomslitteratur for Sex og sånt sammen med Maria Øverås
2007: Nominert til Brageprisen i klassen sakprosa for barn for Sex og sånt sammen med Maria Øverås
2007: Nominert til Kanonprisen 2006 i klassen beste birolle for Reprise
1992: Vant klassen beste mannlige skuespiller under Filmfestivalen i Paris (Frankrike) for rollen som Herman i Herman
1991: Vant Special award for Best Young Performer in a Foreign Film under Young Artist Award for rollen som Herman i Herman


== Referanser ==


== Eksterne lenker ==
(en) Offisielt nettsted 
(en) Anders Danielsen Lie på Internet Movie Database 
(sv) Anders Danielsen Lie i Svensk Filmdatabas 
(da) Anders Danielsen Lie på Filmdatabasen 
(da) Anders Danielsen Lie på Scope 
(fr) Anders Danielsen Lie på Allociné 
(en) Anders Danielsen Lie på AllMovie 
(en) Anders Danielsen Lie hos Rotten Tomatoes 
(en) Anders Danielsen Lie hos The Movie Database 
(en) Anders Danielsen Lie på Discogs 
(en) Anders Danielsen Lie på Last.fm 
(no) Anders Danielsen Lie hos Filmweb